સુરતઃ મગદલ્લા ઓવારા પાસે તાપી નદીમાં દોઢ દિવસના ગૌરી ગણેશ મૂર્તિઓનું વિસર્જન થતાં વિવાદ ઉઠ્યો છે. નેશનલ ગ્રીન ટ્રિબ્યુનલના આદેશ બાદ સુરત પોલીસ કમિશનરે નદીમાં વિસર્જન પર પ્રતિબંધ જાહેર કર્યો છે અને તમામ ઓવારાઓને કોર્ડન કરવાની પણ શરૂઆત કરાઇ છે. નદીમાં વિસર્જન ન થાય તે માટે પોલીસ બંદોબસ્ત મુકવાની તૈયારી દર્શાવાઈ છે. પાલિકાએ 22 કૃત્રિમ તળાવો ઉભા કર્યાં છે. તંત્રની તૈયારી છતાં મગદલ્લા ખાતે તાપી નદીમાં ગૌરી ગણેશજીની પ્રતિમાઓનું વિસર્જન કરાતાં હાલમાં પાલિકાના કૃત્રિમ તળાવની વ્યવસ્થા જેમની તેમ છે તેમજ પોલીસ કમિશનરના પ્રતિબંધ છતાં વિસર્જન કરાયું હતું.